Publicēts:
"Latvijas Vēstnesis"
, 26 (5853),
02.02.2017.
OP numurs: 
2017/26.5
Izdevējs: 
Ministru kabinets
Veids: 
noteikumi
Numurs: 
57
Pieņemts: 
31.01.2017.
Stājas spēkā: 
03.02.2017.
Ministru kabineta noteikumi Nr. 57
 
Rīgā 2017. gada 31. janvārī (prot. Nr. 5 4. §)
Aizturēto, apcietināto un notiesāto personu konvojēšanas
kārtība
Izdoti saskaņā ar likuma "
Par policiju
" 
10. panta
 piekto daļu
I. Vispārīgie jautājumi
1. Noteikumi nosaka kārtību, kādā Valsts policija un Drošības policija nodrošina aizturētās, apcietinātās un ar
brīvības atņemšanu notiesātās personas (turpmāk – konvojējamā persona) pārvešanu un apsardzi (turpmāk –
konvojēšana):
1.1. procesuālo darbību veikšanai;
1.2. sakarā ar lietas izskatīšanu tiesā;
1.3. starp ieslodzījuma vietām.
2. Konvojējamās personas konvojēšana ir drošības pasākumu kopums, ko atbilstoši kompetencei Valsts policijas
vai Drošības policijas amatpersona ar speciālo dienesta pakāpi (turpmāk – policijas darbinieks) veic, lai novērstu
konvojējamās personas mēģinājumu bēgt vai izdarīt tādu darbību, kas apdraud policijas darbinieka, pašas
konvojējamās personas vai citas personas drošību, kā arī nodrošinātu policijas darbinieka un konvojējamās personas
aizsardzību pret citas personas pretlikumīgām darbībām.
3. Pamats konvojējamās personas konvojēšanai:
3.1. konvojējamā persona aizturēta 
Kriminālprocesa likumā
 noteiktajā kārtībā;
3.2. par konvojējamo personu sagatavots kāds no šādiem dokumentiem:
3.2.1. spēkā stājies tiesas nolēmums vai izraksts no tā par soda piemērošanu, kas saistīts ar brīvības
atņemšanu;
3.2.2. tiesas nolēmums vai izraksts no tā par drošības līdzekļa – apcietinājums – piemērošanu;
3.2.3. izmeklētāja, prokurora vai tiesneša (tiesas) rakstisks pieprasījums vai nolēmums;
3.2.4. ieslodzījuma vietas priekšnieka vai viņa pilnvarotas amatpersonas pieteikums;
1
/
7
3.2.5. ārstniecības iestādes galvenā ārsta pieteikums, kas rakstiski saskaņots ar procesa virzītāju, ja
konvojējamā persona ekspertīzes izdarīšanai ievietota ārstniecības iestādē;
3.2.6. Valsts policijas struktūrvienības pieprasījums vai pieteikums konvojēt personu uz robežšķērsošanas
vietu vai no tās.
4. Ja par konvojējamo personu nav sagatavots neviens no šo noteikumu 3.2. apakšpunktā minētajiem
dokumentiem, pamats konvojējamās personas konvojēšanai var būt aizturēšanas protokols.
5. Iestāde, kas nodod konvojējamo personu konvojēšanai, rakstveida pieteikumā policijai norāda:
5.1. konvojēšanas datumu;
5.2. konvojēšanas pamatojumu;
5.3. konvojējamās personas konvojēšanas galamērķi;
5.4. konvojējamo personu skaitu, atsevišķi norādot vīriešu, sieviešu un nepilngadīgo skaitu;
5.5. izolācijas prasības, ja tādas konvojējamai personai tiek noteiktas;
5.6. konvojējamās personas, kurām ir nosliece uz vardarbību, bēgšanu vai pašnāvību.
6. Policijas darbinieks nodrošina, lai atsevišķi konvojētu:
6.1. konvojējamās personas, kurām noteikti izolācijas ierobežojumi;
6.2. pirmās pakāpes radiniekus;
6.3. uz visu mūžu (mūža ieslodzījums) notiesātos, kā arī konvojējamās personas, kurām ar spēkā nestājušos
tiesas nolēmumu piemērots brīvības atņemšanas sods uz visu mūžu (mūža ieslodzījums);
6.4. tiesnešus, tiesu sistēmai piederīgās personas, izmeklēšanas iestādes, kriminālsodu izpildes iestādes,
operatīvo darbību veicošas valsts institūcijas, pašvaldības policijas vai citas ar valsts un sabiedrības drošības
nodrošināšanu saistītās valsts institūcijas nodarbinātos, bijušos nodarbinātos, viņu laulātos vai pirmās pakāpes
radiniekus;
6.5. konvojējamās personas, kurām noteikts procesuāli aizsargājamās personas statuss;
6.6. konvojējamās personas, par kuru veselības stāvokli saņemti attiecīgi ārstniecības personas norādījumi;
6.7. konvojējamās personas, par kurām ir ziņas, ka tās var nodarīt kaitējumu policijas darbiniekam vai citām
personām.
7. Policijas darbiniekam drošības apsvērumu dēļ ir tiesības pieņemt lēmumu konvojēt personu atsevišķi arī citos
gadījumos, kas nav noteikti šo noteikumu 
6. punktā
.
8. Policijas darbinieks pirms konvojēšanas uzsākšanas mutiski informē konvojējamo personu par gadījumiem, kad
pret viņu var tikt lietoti speciālie līdzekļi, šaujamieroči vai izmantoti dienesta suņi, un nosacījumiem, kuri konvojējamai
personai jāievēro konvojēšanas laikā.
9. Konvojēšanas laikā konvojējamajai personai aizliegts:
9.1. bojāt transportlīdzekļa aprīkojumu un iestādes īpašumu;
9.2. veikt darbības, ko var uzskatīt par nepakļaušanos policijas darbinieka likumīgajām prasībām, bēgšanas vai
2
/
7
uzbrukuma mēģinājumu;
9.3. tīši kaitēt savai veselībai.
10. Konvojēšanas laikā konvojējamā persona izpilda policijas darbinieka likumīgās prasības. Par apcietinātās un
notiesātās personas pārkāpumiem konvojēšanas laikā policijas darbinieks rakstiski informē attiecīgo Ieslodzījuma vietu
pārvaldes struktūrvienību.
II. Konvojējamo personu pieņemšanas un pārmeklēšanas kārtība
11. Pirms konvojējamo personu pieņem konvojēšanai, policijas darbinieks pārbauda tās identitāti.
12. Policijas darbinieks konvojēšanai nepieņem:
12.1. sievieti ar bērnu (izņemot gadījumu, ja konvojē no ārvalstīm);
12.2. konvojējamo personu (izņemot gadījumu, ja persona aizturēta likumpārkāpuma izdarīšanas vietā):
12.2.1. kura atrodas redzamā apreibinošo vielu (alkoholisko dzērienu, narkotisko, psihotropo vai toksisko
vielu) ietekmē, ja par šo personu nav ārstniecības personas atzinuma, ka šo personu atļauts konvojēt;
12.2.2. kurai ir redzamas saslimšanas pazīmes vai grūtnieci, ja par šīm personām nav ārstniecības
personas atzinuma, ka šīs personas atļauts konvojēt;
12.2.3. kuras apģērbs neatbilst gadalaikam (izņemot gadījumu, ja konvojē no ārvalstīm);
12.3. konvojējamo personu, kuras identitāte nav noskaidrota.
13. Ja konvojējamā persona nespēj patstāvīgi pārvietoties, policijas darbinieks ziņo attiecīgās Valsts policijas
Operatīvās vadības struktūrvienībai. Operatīvās vadības struktūrvienība organizē speciāli aprīkotu transportlīdzekli un
nodrošina ārstniecības personas klātbūtni, ja tāda nepieciešama.
14. Pirms konvojēšanas tā paša dzimuma policijas darbinieks veic konvojējamās personas apģērba, ķermeņa un
mantu (ja tādas ir) apskati un pārbaudi (turpmāk – pārmeklēšana), lai izņemtu priekšmetus, izstrādājumus vai vielas,
kuras aizliegts glabāt un lietot ieslodzījuma vietā vai īslaicīgās aizturēšanas vietā un kuras var izmantot uzbrukumam
vai ar kurām var nodarīt miesas bojājumus sev vai citai personai, vai veikt citu pretlikumīgu darbību (turpmāk – aizliegtie
priekšmeti).
15. Var veikt konvojējamās personas daļēju (bez konvojējamās personas izģērbšanās) vai pilnīgu (ar konvojējamās
personas izģērbšanos) pārmeklēšanu.
16. Policijas darbinieks konvojējamās personas pārmeklēšanu veic vienreizējās lietošanas cimdos.
17. Konvojējamās personas pārmeklēšanā var izmantot tehniskos līdzekļus.
18. Veicot konvojējamās personas daļēju pārmeklēšanu:
18.1. konvojējamo personu aicina nodot aizliegtos priekšmetus;
18.2. konvojējamai personai liek pacelt rokas uz augšu, pagriezties ar seju pret sienu, atspiežoties ar rokām
pret sienu, un izplest kājas plecu platumā;
3
/
7
18.3. policijas darbinieks no mugurpuses pārmeklē apģērbu no augšas uz leju, veltot sevišķu vērību vietām, kur
var būt paslēpti aizliegtie priekšmeti;
18.4. pārbauda galvassegu un apavus.
19. Konvojējamās personas pilnīgu pārmeklēšanu veic, ja:
19.1. daļējas pārmeklēšanas laikā tās uzvedība izraisa aizdomas, ka tiek slēpti aizliegti priekšmeti;
19.2. ir informācija no ieslodzījuma vietas par tās noslieci uz bēgšanu, uzbrukumiem vai pašnāvības
mēģinājumiem;
19.3. citos gadījumos, ja ir informācija par konvojējamās personas rīcībā esošiem aizliegtiem priekšmetiem vai
gatavošanos bēgt, uzbrukt vai izdarīt citas pretlikumīgas darbības.
20. Konvojējamās personas pilnīgu pārmeklēšanu veic atsevišķā telpā vai no apkārtējiem norobežotā vietā,
nodrošinot konvojējamās personas tiesības uz privātumu.
21. Veicot konvojējamās personas pilnīgu pārmeklēšanu:
21.1. konvojējamo personu aicina nodot aizliegtos priekšmetus un pēc tam izģērbties;
21.2. pārbauda konvojējamās personas ķermeni, protēzes, medicīniskās saites (ja nepieciešams, pārbaudi veic
ārstniecības personas klātbūtnē) un pārvietošanās līdzekļus;
21.3. apskata konvojējamās personas matus, galvassegu, apģērbu, apavus. Apavus pārbauda, apskatot no
ārpuses un iekšpuses, ja nepieciešams, atārda iekšzoli un ārzoli;
21.4. pārbauda vīles, ielāpus, apkakles, aproces un, ja nepieciešams, atārda ielāpus vai vīles.
22. Ja saskaņā ar ārstniecības personas slēdzienu konvojējamās personas veselības stāvoklis ir tāds, ka
kavēšanās ar viņa nogādāšanu ārstniecības iestādē apdraud viņa dzīvību vai veselību, policijas darbinieks neveic šo
noteikumu 
14. punktā
 norādīto pārmeklēšanu.
23. Ja konvojējamai personai nepieciešams regulāri lietot medikamentus, ko noteikusi ārstniecības persona, tos
personai izsniedz aizzīmogotā iepakojumā. Ja medikamenti nedrīkst atrasties pie konvojējamās personas, tos
aizzīmogotā iepakojumā kopā ar ārstniecības personas izziņu saņem policijas darbinieks, parakstoties par iepakojuma
saņemšanu. Policijas darbinieks personas konvojēšanas galapunktā iepakojumu kopā ar ārstniecības personas izziņu
iesniedz ieslodzījuma vietas vai īslaicīgās aizturēšanas vietas amatpersonai, kura veic atzīmi par iepakojuma
saņemšanu.
24. Ja policijas darbinieks konvojējamai personai identitātes pārbaudes laikā vai pārmeklēšanas laikā konstatē
redzamus miesas bojājumus, policijas darbinieks pirms konvojēšanas uzsākšanas sastāda aktu par konvojējamās
personas redzamiem miesas bojājumiem. Aktā norāda miesas bojājumus un to izvietojumu uz ķermeņa. Aktu par
konvojējamās personas redzamiem miesas bojājumiem pēc konvojējamās personas konvojēšanas nodod konvoja
galapunktā.
25. Ieslodzījuma vietas vai īslaicīgās aizturēšanas vietas atbildīgajam nodarbinātajam kopā ar konvojējamo personu
nodod arī izņemtās mantas.
III. Konvojējamās personas konvojēšana kājām, transportlīdzeklī, vilcienā,
kuģī, prāmī vai gaisa kuģī
26. Konvojējamās personas konvojēšanu kājām veic no transportlīdzekļa uz telpām, no telpām uz transportlīdzekli,
4
/
7
telpās, kā arī ārpus telpām vietās, kur nav iespējama transportlīdzekļu kustība.
27. Vienas konvojējamās personas konvojēšanu kājām veic ne mazāk kā divi policijas darbinieki, bet, ja konvojē
personu grupu, tad konvojēšanu veic vismaz par vienu policijas darbinieku vairāk nekā konvojējamās personas.
28. Konvojējamo personu transportlīdzeklī konvojē ne mazāk kā divi policijas darbinieki un transportlīdzekļa
vadītājs. Konvojēšanu veic ar speciālo transportlīdzekli, kura salons ir aprīkots ar vienu vai vairākiem slēdzamiem
nodalījumiem, vai vieglo transportlīdzekli.
29. Transportlīdzekli novieto pēc iespējas tuvāk vietai, kurā nogādā konvojējamo personu.
30. Konvojējot ar speciālo transportlīdzekli, policijas darbinieks:
30.1. konvojējamo personu pieved pie transportlīdzekļa durvīm;
30.2. nosauc konvojējamās personas uzvārdu un lūdz tai iekāpt transportlīdzeklī;
30.3. konvojējamās personas izvieto salona nodalījumos, ņemot vērā šo noteikumu 
6. punkta
 nosacījumus.
31. Konvojējot vieglajā transportlīdzeklī, personu nosēdina transportlīdzekļa salona aizmugurējā daļā.
32. Konvojēšanas laikā neplānota apstāšanās maršrutā vai maršruta izmaiņas atļautas tikai:
32.1. Valsts policijas teritoriālajā struktūrvienībā, ja personas konvojēšana ir ilgāka par divām stundām un
apstāšanās saskaņota ar attiecīgo Valsts policijas teritoriālās pārvaldes Operatīvās vadības struktūrvienību;
32.2. ārkārtas situācijā.
33. Ārkārtas situācija konvojēšanas laikā ir:
33.1. konvojējamās personas bēgšanas mēģinājums;
33.2. uzbrukums konvojam;
33.3. ceļu satiksmes negadījums;
33.4. piespiedu apstāšanās transportlīdzekļa tehnisku bojājumu dēļ;
33.5. nepieciešamība konvojējamai personai sniegt pirmo palīdzību vai neatliekamo medicīnisko palīdzību;
33.6. jebkura cita situācija, kuras rezultātā konvojējamā persona var bēgt no konvoja vai izdarīt tādu darbību,
kas apdraud pašas konvojējamās personas vai sabiedrības drošību.
34. Konvojējamās personas bēgšanas vai uzbrukuma gadījumā konvojs:
34.1. atvaira uzbrukumu;
34.2. veic pasākumus izbēgušās konvojējamās personas aizturēšanai;
34.3. pastiprina pārējo konvojējamo personu uzraudzību, kas tiek konvojētas vienlaikus ar izbēgušo konvojējamo
personu;
34.4. pielieto šaujamieroci vai speciālos līdzekļus saskaņā ar likumu "
Par policiju
";
5
/
7
34.5. nekavējoties informē attiecīgās Valsts policijas teritoriālās pārvaldes Operatīvās vadības struktūrvienību un
rīkojas saskaņā ar tās norādījumiem.
35. Konvojējamās personas pašnāvības mēģinājuma vai pašnāvības gadījumā konvojs;
35.1. ja nepieciešams, sniedz pirmo palīdzību un organizē neatliekamās medicīniskās palīdzības sniegšanu;
35.2. nekavējoties informē attiecīgās Valsts policijas teritoriālās pārvaldes Operatīvās vadības struktūrvienību un
rīkojas saskaņā ar tās norādījumiem;
35.3. pastiprina pārējo konvojējamo personu uzraudzību, kas tiek konvojētas vienlaikus ar pašnāvības
mēģinājumu vai pašnāvību izdarījušo konvojējamo personu.
36. Konvojējamās personas konvojēšanu vilcienā, kuģī, prāmī vai gaisa kuģī veic ne mazāk kā divi policijas
darbinieki.
37. Konvojējamo personu vilcienā, kuģī, prāmī vai gaisa kuģī ieved pirms pasažieru iekāpšanas, bet izved pēc
pasažieru izkāpšanas. Vilcienā, kuģī vai prāmī konvojējamo personu konvojē atsevišķā kupejā vai kajītē.
38. Pirms konvojējamo personu ieved vilcienā, kuģī, prāmī vai gaisa kuģī, policijas darbinieks pārbauda vietu
vilcienā, kuģī, prāmī vai gaisa kuģī, kurā paredzēts konvojējamo personu izvietot, lai izņemtu aizliegtos priekšmetus.
39. Pirms konvojējamo personu ieved tualetes telpā, policijas darbinieks pārbauda tualetes telpu. Personai
atrodoties tualetes telpā, policijas darbinieki izvietojas tā, lai garantētu personas privātumu, vienlaikus nepieļaujot
konvojējamās personas bēgšanu vai citu neatļautu darbību veikšanu.
40. Ja tualetes telpas apmeklēšanas laikā konvojējamās personas izvietošanas vietā neatrodas policijas
darbinieks, atgriežoties no tualetes telpas, policijas darbinieks atkārtoti pārbauda konvojējamās personas izvietošanas
vietu.
41. Par radušos ārkārtas situāciju policijas darbinieks informē vilciena priekšnieku, kuģa, prāmja vai gaisa kuģa
kapteini.
42. Ja konvojēšanas laiks pārsniedz sešas stundas, konvojējamo personu nodrošina ar uzturu saskaņā ar
normatīvajiem aktiem, kas nosaka īslaicīgās aizturēšanas vietā ievietoto personu speciālā uztura nodrošinājuma
normas.
IV. Konvojējamās personas konvojēšana tiesā
43. Konvojējamās personas tiesu telpās izvieto, ievērojot šo noteikumu 
6. punkta
 nosacījumus.
44. Ja tiesas ēkā nav pieejama telpa, kurā turēt konvojējamo personu, konvojējamo personu tiesas sēžu zālē ieved
uzreiz no transportlīdzekļa.
45. Policijas darbinieks seko, lai konvojējamā persona tiesas sēdes laikā ievēro tiesas (tiesneša) noteikto kārtību.
Ja konvojējamā persona pārkāpj noteikto kārtību, policijas darbinieks pēc tiesneša norādījuma vai patstāvīgi pārtrauc
konvojējamās personas nelikumīgās darbības.
46. Policijas darbinieks konvojējamo personu atbrīvo tiesas sēžu zālē un izskaidro kārtību, kādā tā var saņemt
izņemtās personīgās mantas, ja zudis šo noteikumu 
3. punktā
 minētais pamats personas konvojēšanai, izņemot
gadījumu, ja konvojējamai personai piemērots apcietinājums citā krimināllietā vai tā izcieš noteikto brīvības
6
/
7
© Oficiālais izdevējs "Latvijas Vēstnesis"
Ministru prezidenta vietā – 
zemkopības ministrs Jānis Dūklavs 
Iekšlietu ministrs Rihards Kozlovskis
atņemšanas sodu citā krimināllietā un sods nav izciests. Šādā gadījumā konvojējamo personu nogādā atpakaļ
ieslodzījuma vietā.
47. Ja persona jāapcietina tiesas sēžu zālē, pēc tiesas (tiesneša) nolēmuma pasludināšanas policijas darbinieks:
47.1. ja ir pamatotas aizdomas par iespējamu personas bēgšanu, uzbrukumu vai vēlmi nodarīt kaitējumu
apkārtējiem cilvēkiem vai sev, konvojējamai personai uzliek roku dzelžus un izved no tiesas sēžu zāles;
47.2. atsevišķā telpā konvojējamo personu pārmeklē un izņem dokumentus, vērtslietas un aizliegtus
priekšmetus, par to sastādot protokolu;
47.3. saņem no tiesas (tiesneša) apstiprinātu tiesas nolēmumu vai izrakstu no tā;
47.4. personu un šo noteikumu 47.3. apakšpunktā minēto tiesas nolēmumu vai izrakstu no tā, kā arī izņemtās
mantas nogādā ieslodzījuma vietā, bet, ja tas nav iespējams, – īslaicīgās aizturēšanas vietā.
V. Konvojējamo personu konvojēšana procesuālo darbību veikšanai un
veselības aprūpei ārpus ieslodzījuma vietas
48. Procesuālo darbību veikšanas vietā policijas darbinieks apskata telpas un apkārtni, lai novērstu uzbrukuma
risku vai aizliegtu priekšmetu saņemšanas iespēju un pārliecinātos, ka konvojējamai personai nav iespējams bēgt. Ja
paredzētās procesuālās darbības notiek ārpus telpām, viens policijas darbinieks pastāvīgi atrodas blakus
konvojējamajai personai.
49. Ārstniecības iestādē (ārpus ieslodzījuma vietas) policijas darbinieks apskata telpas un apkārtni un nodrošina
konvojējamās personas apsardzi tā, lai nepieļautu konvojējamās personas bēgšanu vai citu nelikumīgu darbību
veikšanu.
50. Policijas darbinieks informē ārstniecības iestādes (ārpus ieslodzījuma vietas) personālu par nosacījumiem, kas
jāievēro, lai nepieļautu ārkārtas situācijas rašanos.
7
/
7